Ark Apprehensive | Home Is Not Here
pop ambient dark indie post-folk singer-songwriter New York Woedende inwoners betoog toe Eskom krag afsny | Maroela Media
Foto: Verskaf aan ANA deur Eskom.
Woedende inwoners van Soweto het Donderdagoggend paaie in Protea Glen versper tydens ŉ betoging teen kragonderbrekings by verbruikers wie se rekeninge by Eskom nie vereffen is nie.
Die R559 Mainweg (Randfonteinweg) was sedert 04:00 versper met reuseklippe, brandende buitebande en sementversperrings. Daar het Woensdagaand ŉ selfoonboodskap die ronde gedoen wat inwoners van Protea Glen se wyke 16 tot 35 versoek om vroeg vanoggend bymekaar te kom en te betoog teen die feit dat Eskom die krag in dié wyke afgeskakel het.
Khulu Phasiwe, Eskom se woordvoerder, het egter tydens ŉ telefoniese onderhoud met African News Agency gesê kliënte sal voortgaan om kragonderbrekings te ervaar as hulle nie hul rekeninge vereffen nie. Phasiwe het ook gesê hulle moet op ŉ individuele basis met Eskom onderhandel.
Hy het gesê inwoners skop vas teen die installering van voorafbetaalde elektrisiteitsmeters.
“Soweto alleen skuld Eskom meer as R12 miljard. Die proses om krag af te sny is nie iets nuuts nie. Ons het individuele kontrakte met individuele kliënte in Soweto,” het Phasiwe gesê.
Volgens hom is daar tans 17 000 inwoners van Soweto wat nie elektrisiteit het nie.
“Ongelukkig kan ons nie soos by ander munisipaliteite ŉ situasie hê waar ons ŉ massavergadering met Soweto-inwoners hou om oor voorwaardes te onderhandel nie. Net soos DStv-kliënte kan jy nie die gemeenskap se ondersteuning versoek as DStv jou konneksie afskakel omdat jy nie betaal nie.”
SIES ESKOM! Dit klink vir my soos rassisme! Die ‘mense’ is previously disadvantaged en nou doen julle dit. SIES!
En hoe versoek jy nou die gemeenskap se ondersteuning deur klippe in die pad te pak sodat noodvoertuie nie lewens kan red nie???
Ek sien die week een van ons werknemers se water en ligte rekening wat al R739 625-00 uitstaande is vir maande en geen betalings word gedoen nie maar hy het nog krag elke dag.Ek is R10 verskuldig dan sny hulle my krag
lmga . .EN ons betoog maar nie as ons krag wat BETAAL word afgesny word omdat Eskom te USELESS is om krag te verskaf of ‘n gebeurlikheidsplan in plek te stel wanneer ‘n substasie uitbrand nie .. MENS kan nie aanhou krag verskaf aan munisipaliteite en die publiek WAT NIE BETAAL NIE >> erens moet iemand begin luister. SOWETO DIT IS TYD OM TE BETAAL —- ALLES IN DIE LEWE IS NIE VERNIET NIE .. soos bv plase ..
As ek nie my krag, telefoon, enigiets betaal nie, word ek afgesny.
Jy betaal dit wat jy wil he.
Krag, kos, water val Nie uit die lug nie.